***Výbor***

***Národnej rady Slovenskej republiky***

***pre verejnú správu a regionálny rozvoj***

46. schôdza výboru

Číslo: CRD-1125/2018

**152**

**U z n e s e n i e**

**Výboru Národnej rady Slovenskej republiky**

**pre verejnú správu a regionálny rozvoj**

**zo 6. septembra 2018**

k návrhu poslancov Národnej rady Slovenskej republiky Eleméra Jakaba, Tibora Bastrnáka a Pétera Vörösa na vydanie zákona, ktorým sa dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov (tlač 1023)

**Výbor Národnej rady Slovenskej republiky**

**pre verejnú správu a regionálny rozvoj**

**p r e r o k o v a l**

návrh poslancov Národnej rady Slovenskej republiky Eleméra Jakaba, Tibora Bastrnáka a Pétera Vörösa na vydanie zákona, ktorým sa dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov (tlač 1023);

**A. s ú h l a s í**

s návrhom poslancov Národnej rady Slovenskej republiky Eleméra Jakaba, Tibora Bastrnáka a Pétera Vörösa na vydanie zákona, ktorým sa dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov (tlač 1023);

**B. o d p o r ú č a**

**Národnej rade Slovenskej republiky**

návrh poslancov Národnej rady Slovenskej republiky Eleméra Jakaba, Tibora Bastrnáka a Pétera Vörösa na vydanie zákona, ktorým sa dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov (tlač 1023) **schváliť** so zmenami a doplnkami uvedenými v prílohe tohto uznesenia**;**

**C. u k l a d á**

**predsedovi výboru**

predložiť stanovisko výboru k uvedenému návrhu zákona predsedovi Výboru Národnej rady Slovenskej republiky pre hospodárske záležitosti.

**Dušan B u b l a v ý, v.r.**  **Boris K o l l á r, v.r.**

overovateľ výboru predseda výboru

Príloha k uzneseniu č. 152– tlač 1023

**Pozmeňujúce a doplňujúce návrhy**

**k návrhu poslancov Národnej rady Slovenskej republiky Eleméra Jakaba, Tibora Bastrnáka a Pétera Vörösa na vydanie zákona, ktorým sa dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov (tlač 1023)**

1. V čl. I bode 1 § 28 ods. 7 sa pred slovo „vybudovania“ vkladá slovo „dočasného“.

Navrhuje sa presnenie slovného spojenia v súlade s používanou terminológiou v predloženej novele zákona.

1. V čl. I bode 1 a 2 (§ 28 ods. 7, § 28 ods. 8, 9, 10, 11) sa slovo „prepravu“ nahrádza slovom „dopravu“.

Navrhuje sa zosúladenie pojmu „miestna komunikácia pre cestnú nemotorovú dopravu“ v súlade so zákonom č. 135/1961 Zb. o pozemných komunikáciách (cestný zákon) v znení neskorších predpisov.

1. V čl. I v bode 1 a 2 v § 28 ods. 7 a v § 28 ods. 8 a 9 za slová ,,na účely“ vložiť slová ,,prevádzkovania koľajovej nemotorovej dopravy alebo“.

Navrhuje sa doplniť poslanecký návrh zákona o možnosť využitia časti dráhy, ktorú sa nepodarí predať ani prenajať aj na účely prevádzkovania koľajovej nemotorovej dopravy (napríklad cyklodreziny). V posledných rokoch sa zvýšil záujem o takýto druh dopravy, pričom jej prevádzkovanie nevyžaduje náročné technické úpravy dráhy.

1. V čl. I v bode 2 v § 28 ods. 9 sa slová „Rozsah práv a povinností zmluvnej osoby“ nahrádzajú slovami „Rozsah práv a povinností zmluvných strán“.

Legislatívno-technická.

1. V čl. I bod 2 v § 28 ods. 11 sa na konci pripájajú tieto slová: ,,ak sa zmluvné strany nedohodnú inak“.

Navrhuje sa rovnaká úprava ako v prípade riadneho skončenia trvania zmluvy podľa § 28 ods. 10 poslaneckého návrhu zákona. Umožní sa tak dohoda medzi prevádzkovateľom dráhy a zmluvnou osobou, akým spôsobom sa obnoví dráha v pôvodnom telese a na pôvodnej trase.